cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy en de cy cy cy cy cy cy cy cy cy hu cy cy tr cy cy cy tl kw cy cy cy cy cy cy cy en cy cy cy cy cy cy cy cy cy cy cy cy cy cy nl cy la es cy nb cy eo cy su cy ceb cy cy ca en cy nl en cy su cy su cy es es en es
Clebran ‘Da … Lowri Cooke | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Yn eich siop lyfrau lleol mae llyfr newydd gan Lowri Haf Cooke,  Pobol y Cwm – Pen-blwydd Hapus 40 (Gwasg Gomer). Dros y flwyddyn a fu, bu’r awdures o Benylan yn ymchwilio i hanes y gyfres, ac yn treulio misoedd yng nghwmni’r criw cynhyrchu a’r actorion yn stiwdios y BBC ym Mhorth Teigr, Bae Caerdydd. Mae’r sgwenwraig, adolygydd a darlledwraig yn cyhoeddi’n gyson ar ei blog, Merch y Ddinas , ac mae hi’n beirniadu bwytai i gylchgrawn Red Handed a phapur bro Y Dinesydd.
Fe gawson ni afael arni hi toc cyn iddi adael am San Francisco, ar gyfer cynhadledd dylunio ac ysgrifennu bwyd.
Beth yw’r swydd fwyaf diddorol ar eich CV?
Ond dwi hefyd wedi mwynhau gweinyddu mewn caffis yng Nghaerdydd – ffordd wych i arsylwi a dysgu bob dim am bobol! A nes i fwynhau pob eiliad o ymchwilio – a chwerthin nes mod i’n brifo –  gyda chriw anhygoel BBC Radio Cymru yn Llandaf.
Disgrifiwch eich swydd mewn un frawddeg.
Awdur a darlledwraig brysur iawn!
Pa ran o’r dydd yw’r gorau i chi?
Dwi’n hapus i chwarae a gweithio unrhyw awr o’r dydd.
Nadolig yn Nanmor, Penylan, Caerdydd.
Beth ydy’r peth gorau mae unrhyw un wedi dweud wrthoch chi erioed?
Diolch am bob dim.
Pwy hoffech chi wahodd i rannu eich awr ginio gyda chi?
Fel beirniad bwytai byddai cinio hamddenol yng nghwmni’r gourmands MFK Fisher, Idwal Jones, Nora Ephron, Ruth Reichl, Signe Johansen a Kate Roberts yn ddifyr dros ben.
Pa air neu frawddeg ydych chi’n ei orddefnyddio?
Beth yw eich ofn mwyaf?
Canfod neidr yn fyw ac yn iach yn y tŷ bach.
Un peth rydych chi wedi ei ddysgu am fywyd.
Byddwch yn garedig â phobol eraill, a chi eich hun.
Ydach chi’n cofio eich breuddwydion, oes un yn aros yn y cof.
Ddim felly, os ydw i’n onest. Dwi’n diflasu’n llwyr wrth glywed breuddwydion pobol eraill, felly wna i ddim ailadrodd yr un freuddwyd fan hyn. Ond mae’n faes diddorol – yr isymwybod yn brysur ar waith yn prosesu holl broblemau’r dydd. Yn amlach na pheidio fe wnewch chi ddatrys unrhyw benbleth ym merw eich breuddwydion.
Beth rydych chi wedi ei gyflawni rydach chi’n fwyaf balch ohono?
Helpu sicrhau marwolaeth gariadus a heddychlon i Mam, a hynny dan amgylchiadau anodd.
Rhosyn Mamgu yng ngardd Nanmor, Penylan – cyfuniad perffaith o fruit pastilles a pharadwys.
Oes yna rywbeth yn eich cythruddo?
Pobol a sefydliadau sy’n difrïo’r iaith Gymraeg.
Hoff blog / ysgrifennwr / trydarwr i’w ddilyn?
Mae ‘na gymaint o bobol… ond pe byddai’n rhaid dewis un, yna ‘r sgwenwraig bwyd Signe Johansen o Norwy – @signejohansen ar Twitter. Nes i gwrdd â hi yng Ngŵyl Nordicana eleni, ac mae gen i girl-crush llwyr arni hi. Awdures, cogyddes a pherson hyfryd, cwbl ysbrydoledig. Galla i hefyd argymell y cyfri athronyddol @brainpickings sy’n cynnig munud i feddwl yng nghanol twrw Twitter.
Unrhyw atgof doniol, rhyfeddol neu ysbrydoledig allwch chi ei rannu gyda Pobl Caerdydd?
Ro’n i newydd ddechrau cwrs dysgu Sbaeneg gyda Menter Caerdydd yn Hydref 2007, pan es i am baned hwyr y nos gyda fy nghyfaill Gruff Meredith ganol wythnos. Ar ôl cael siom wrth weld Milgi ac A Shot in the Dark yn cau am unarddeg, cawsom lwc yng ngwesty’r Park Plaza, lle doedd neb ond ni yn yfed wrth y bar.
Ymhen dim dyma ddyn mewn het yn cerdded mewn gyda’i ffrindiau, ond wnes i ddim sylwi arno o gwbl, tan i Gruff bwyntio allan mai dim ond rhywun enwog fyddai’n gwisgo baseball cap mewn bar gwesty gwag ar nos Fawrth yn ninas Caerdydd. Ro’n i’n hynod amheus o’r ddamcaniaeth hon, ond dyna ni, mae Gruff yn seren yn ei hawl ei hun, ac yn recordio o dan yr enw MC Mabon – tebyg at ei debyg, ynte!
Sylweddolais i’n fuan mai’r canwr Enrique Iglesias oedd nesaf atom, newydd berfformio yn y CIA, a gyda gwerth pythefnos o wersi Sbaeneg dan fy ngwregys, dyma fi’n troi ato i’w gyfarch a’i groesawu i Gaerdydd! Ysgwydodd Enrique fy llaw, a diolchodd â gwên, cyn daeth ei bodyguard Odd-Jobaidd mewn het fowler i’m tywys i ffwrdd. Afraid dweud, roedd Gruff yn llawer mwy cŵl gydag Enrique na fi.
Hoff lyfr / ffilm / cyfres deledu?
Yr eiliad hon? Awst yn Anogia / Groundhog Day / Mad Men
Hoff le yng Nghaerdydd a pham?
Llyn y Rhath. Mae’n atyniad mor hardd i ymweld ag ef ar unrhyw adeg o’r flwyddyn – mae’n cynnig chwa o awyr iach yng nghanol bwrlwm y brifddinas, a lle i enaid gael llonydd. Dwi’n teimlo’r un fath am Oriel y Chwiorydd Davies yn yr Amgueddfa Genedlaethol ym Mharc Cathays.
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.